**Investeeringu "** **Energiasalvestuse pilootprojektide arendamine“ hindamisjuhend**

1. **Üldist hindamisest**

1.1. Taotluse ja projekti vastavuskriteeriumid on:

* taotlus ja projekt vastavad määruses sätestatud nõuetele;
* projekt vastab kehtivatele projekteerimistingimustele või detailplaneeringule;
* projekti kohane elektri energiasalvestusseade vastab § 6 lõike 5 nõuetele või soojuse energiasalvestusseade vastab § 6 lõike 4 nõuetele;
* taastuvenergia tootmisseadme valmidusaste vastab taotluses salvestamiseks planeeritud mahtude tootmiseks või elektri energiasalvestisseadmega ühendatava elektrisüsteemi minimaalsele aktiivvõimsusele;
* kasvuhoonegaaside heide väheneb soojusenergia salvestuse projekti elluviimise tulemusel;
* projekt on teostatav, mõistlik, vajalik ja kuluefektiivne ning projekti sotsiaalmajanduslikud mõjud on hinnatud adekvaatselt;
* projekt on teostatav abikõlblikkuse perioodil;
* projekti eelarve on realistlik;
* projekti tulemus- ja väljundnäitaja sihttase on planeeritud tegevustega saavutatav;
* projekti tegevused, eesmärgid ja tulemused vastavad „ei kahjusta oluliselt“ põhimõttele;
* projekti keskkonnamõjud ja -riskid ning pakutud lahendused võimalike riskide minimeerimiseks on hinnatud adekvaatselt;
* projekti raames soetatava vara taotluses kirjeldatud viisil kasutamine viie aasta jooksul pärast projektile lõppmakse tegemist on realistlik.
	1. Taotluse vastavuse hindamiseks vajalikud sisendandmed peavad selguma taotlusest ja sellega koos esitatud dokumentidest vastavalt § 11 nõuetele.
	2. Taotluse ja taotluse kohase projekti vastavuse hindamine toimub mitmete vastavuskriteeriumite osas paralleelselt sõltuvalt kontrollimisel oleva taotluse punktist või lisatud dokumendist.
	3. Nõuetele vastav taotlus rahuldatakse ja ei hinnata määruse § 16 kohaselt, kui taotlusvooru eelarve on piisav kõikide nõuetele vastavat projekti sisaldavate taotluste rahuldamiseks.

1.5 Nõuetele vastav taotluse , mida pole võimalik määruse § 15 lõike 3 kohaselt rahuldada, hinnatakse määruse § 16 lõigetes 2 ja 3 sätestatud hindamiskriteeriumite alusel.

**2. Taotluse ja projekti vastavuse hindamine vastavuskriteeriumitele vastavaks**

**Taotlus ja projekt vastavad määruses sätestatud nõuetele**

2.1. Taotlus ja taotluse kohane projekt loetakse määruse nõuetele vastavaks, kui vastavuse hindamisel selgub, et nii taotlus, taotluse kohane projekt kui ka muud taotlusele lisatud dokumendid on vastavuses nii investeeringu määruse, riigiabi reeglite kui ka taaste- ja vastupidavuskava määruse nõuetega.

**Projekt vastavus kehtivatele projekteerimistingimustele või detailplaneeringule**

2.2 Projekti loetakse vastavaks kehtivatele projekteerimistingimustele või detailplaneeringule.

NB! Euroopa Liidu kasvuhoonegaaside lubatud heitkoguse ühikutega kauplemise süsteemi kuuluvate käitiste puhul esitatakse taotluses lisaks lõikes 1 sätestatule järgmine teave:

1) kordumatu tunnus, nimi, asukoht ja käitise tunnuskood või õhusõiduki käitaja tunnus Euroopa Liidu tehingulogis;

2) kasvuhoonegaaside heite prognoositav tase tooteühiku kohta;

3) käitise tehnoloogia lühikirjeldus;

4) kui prognooside kohaselt ei vähene kasvuhoonegaaside heide lähtetasemega võrreldes oluliselt, esitatakse selgitus selle kohta, miks see ei ole võimalik.

2.3 Selleks, et hinnata projekti vastavust loetletud kriteeriumitele hinnatakse sisuliselt järgmist informatsiooni ja lisatud dokumente:

* projekti üldine kirjeldus,
* planeeritava energiasalvestusseadme terviklahenduse kirjeldus, sealhulgas selle vastavus kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusaste ja vastavus taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs;
* projekti läbiviimise koha aadress ja tõendid, millest nähtub, et projekti tegevustega hõlmatud maatüki kasutusõigus kuulub taotlejale taotluse esitamise hetkest vähemalt viis aastat pärast projekti abikõlblikkuse perioodi lõppu;

2.4 Nimetatud taotluse punkti ning lisade juures vaadatakse üle projekti tegevusega hõlmatud maatüki asukoha, tüübi, omandi- ja kasutusõiguse andmed, et võrrelda maa-ala vastavust kehtivatele planeeringutele ja projekteerimistingimustele, hinnata kasutusõiguse pikkust ja hinnata kas sellel maa-alal on lubatud projektiga ettenähtud tegevus.

**Projekti kohane elektri energiasalvestusseade vastab § 6 lõike 5 nõuetele või soojuse energiasalvestusseade vastab § 6 lõike 4 nõuetele**

2.5 Toetatava projekti raames rajatud soojuse või elektri energiasalvestusseade peab vastama § 6 lõigetes 4 ja 5 sätestatud nõuetele vastavalt. Taotluse sisu ning koos sellega esitatud dokumendid peavad näitama, kas planeeritav energiasalvestusseade vastab määruses loetletud tehnilistele tingimustele.

2.6 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* planeeritava energiasalvestusseadme terviklahenduse kirjeldus, sealhulgas selle vastavus kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusaste ja vastavus taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs;
* dokument, mis tõendab planeeritava elektrienergiasalvestusseadme salvestusaega, mille jooksul energiakadu on alla 1 protsendi;
* dokumendid, mis tõendavad, et planeeritav energiasalvestusseade vastab §-s 6 lõigetes 4 või 5 sätestatud tehnilistele nõuetele.

2.7 Nimetatud taotluse sisu ning lisade juures vaadatakse üle kas taotluses ja taotluse kohases projektis on arvestatud § 6 lõigetes 4 ja 5 sätestatud nõuetega.

2.8 Nimetatud taotluse sisu ning lisad hinnatakse vajadusel koostöös asjakohase valdkonna ekspertidega.

**Taastuvenergia tootmisseadme valmidusaste vastab taotluses salvestamiseks planeeritud mahtude tootmiseks või elektri energiasalvestisseadmega ühendatava elektrisüsteemi minimaalsele aktiivvõimsusele**

 2.9 Projektiga seotud aga mitte toetatav taastuvenergia tootmisseade peab olema valmis, kuuluma taotlejale ning vastama rajatava energiasalvestusseadmes salvestamiseks planeeritud mahtudele. Eraldi elektrienergiasalvestusseadme osas peab olema täidetud minimaalsele ühendatava elektrisüsteemi aktiivvõimsusele.

2.10 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* projekti üldine kirjeldus
* planeeritava energiasalvestusseadme terviklahenduse kirjeldus, sealhulgas selle vastavust kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusastet ja vastavust taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs;
* dokumendid, mis tõendavad, et planeeritav energiasalvestusseade vastab §-s 6 lõigetes 4 või 5 sätestatud tehnilistele nõuetele.

2.11 Nimetatud taotluse sisu ning lisad hinnatakse vajadusel koostöös asjakohase ala ekspertidega.

**Kasvuhoonegaaside heide väheneb soojusenergia salvestuse projekti elluviimise tulemusel**

2.12 Soojuse energiasalvesutsseadme rajamise projekti kasvuhoonegaaside heite vähendamine loetakse täidetuks, kui projekti tulemusena väheneb kasvuhoonegaaside heide ettevõttes võrreldes etteantud võrdlusstsenaariumiga."

2.13 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* kasvuhoonegaaside heite vähenemise arvutus (arvutused Excel vormis „TAT näitajad ja KHG arvutus“);
* projekti eesmärgi ja tulemuse kirjeldus;
* projekti tulemusnäitaja sihttaseme, projekti väljundnäitaja ning projekti tegevustega loodavate väljundite kirjeldus (arvutused Excel vormis „TAT näitajad ja KHG arvutus“).

2.14 Peamised kasvuhoonegaasid on CO2, CH4, N2O, HFC, PFC, SF6 ja NF3.

Kasvuhoonegaaside arvutamise mudel on toodud Excel vormis „TAT näitajad ja KHG arvutus“).

Nimetatud taotluse sisu ning lisad hinnatakse vajadusel koostöös asjakohase ala ekspertidega.

2.15 Taotleja peab taotluses põhjendama (sealhulgas esitades võimalusel arvutuskäigu ja alusandmed), et taotletav projekt vähendab kasvuhoonegaaside heidet.

**Projekt on teostatav, mõistlik, vajalik ja kuluefektiivne ning projekti sotsiaalmajanduslikud mõjud on hinnatud adekvaatselt**

2.13 Projekti loetakse teostatavaks, mõistlikuks, vajalikuks ning kuluefektiivseks (k.a. projekti sotsiaalmajanduslikud mõjud on hinnatud adekvaatselt), kui taotlus, taotluse kohane projekt ja kaasnevad lisad sisaldavad argumenteeritud informatsiooni projekti sisulise osa kohta ja korraldatud tegevuste läbimõeldud kirjeldust (k.a. finantsanalüüsi kvaliteet), kas taotluses esitatud projekti ajakava ning finantsplaan on kooskõlas omavahel ja määrusekohase abikõlblikuse perioodiga. Projekt on esitatud tingimustel tehniliselt ja ajaliselt toestatav arvestades projekti rahastust ja kuluefektiivsust.

Lisaks kontrollitakse loetletud dokumentide põhjal omafinantseeringu kättesaadavust ning ettevõte elujõulisust.

2.14 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* projekti läbiviimise koha aadress ja tõendid, millest nähtub, et projekti tegevustega hõlmatud maatüki kasutusõigus kuulub taotlejale taotluse esitamise hetkest vähemalt viis aastat pärast projekti abikõlblikkuse perioodi lõppu;
* planeeritava energiasalvestusseadme terviklahenduse kirjeldus, sealhulgas selle vastavus kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusaste ja vastavus taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs;
* projekti äriplaan ja finantsanalüüs, mis kajastab projektis osalevate äriühingute majanduslikku olukorda ja taotluses sisalduvat projekti;
* projekti ajakava ja toetuse kasutamise rahastamiskava, sealhulgas etappide maksumused, ning abikõlblikkuse periood;
* taotletava toetuse suurus ja osakaal toetatavatest kuludest;
* võrreldavad toetatavate tööde teostamise hinnapakkumised;
* kui taotleja on taotlenud või taotleb projektile toetust muudest allikatest, lisatakse taotlusele andmed kõigi projekti toetuste kohta, mis on kohaliku omavalitsuse üksuse, riigi või Euroopa Liidu vahenditest või teistest välisvahenditest hüvitatud;
* tõendid omafinantseeringu ning projekti mittetoetatavate kulude tasumise suutlikkuse kohta.

2.15 Nimetatud taotluse sisu ning lisad hinnatakse vajadusel koostöös asjakohase valdkonna ekspertidega.

**Projekt on teostatav abikõlblikkuse perioodil**

2.16 Projekti loetakse teostatavaks abikõlblikkuse perioodil, kui selle tegevused on mahtude ning loogilise järjestuse sisult on võimalik §8 nimetatud ajaraamides ellu viia.

Hinnatakse, kas projekt on esitatud tingimustel tehniliselt ja ajaliselt toestatav arvestades §8 nimetatud ajaraame.

2.17 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* projekti ajakava ja toetuse kasutamise rahastamiskava, sealhulgas etappide maksumusi, ning abikõlblikkuse periood;
* kestvusnõude täitmise kirjeldus.

**Projekti eelarve on realistlik**

2.18 Projekti eelarve loetakse realistlikuks, kui taotleja on võimeline tagama omafinantseeringut nii projekti toetatavate, kui ka mittetoetatavate kulude osas, ettevõte on elujõuline ning projekti finantsanalüüs ja äriplaan on läbimõeldud ja loogiliselt ülesehitatud.

2.19 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* projekti ajakava ja toetuse kasutamise rahastamiskava, sealhulgas etappide maksumused, ning abikõlblikkuse periood;
* projekti äriplaan ja finantsanalüüs, mis kajastab projektis osalevate äriühingute majanduslikku olukorda ja taotluses sisalduvat projekti;
* kui taotleja on taotlenud või taotleb projektile toetust muudest allikatest, lisatakse taotlusele andmed kõigi projekti toetuste kohta, mis on kohaliku omavalitsuse üksuse, riigi või Euroopa Liidu vahenditest või teistest välisvahenditest hüvitatud;
* tõendid omafinantseeringu ning projekti mittetoetatavate kulude tasumise suutlikkuse kohta;
* teave, mis tõendab taotleja ettevõtte suurust;
* kui omafinantseering tagatakse laenu abil finantsasutusest, lisatakse taotlusele laenuandja krediidikomitee laenuotsus (KIK võib laenuotsuse esitamata jätmist aktsepteerida, kui finantshindamise käigus on taotleja laenu saamise suutlikkus ammendavalt tuvastatav muul viisil).

**Projekti tulemus- ja väljundnäitaja sihttase on planeeritud tegevustega saavutatav**

2.20 Projekti tulemus- ja väljundnäitajate sihttase loetakse planeeritud tegevusega saavutatavaks, kui taotluse , taotluse kohase projekti ning lisatud dokumentide põhjal saab teha järeldust, et projekti ajakava raames projekti eelarvega on taotluses sätestatud tulemus- ja väljundnäitajate saavutamine realistlik, täites seejuures kõik määruse, riigiabi reeglite ning taaste- ja vastupidavuskava määruse nõudeid.

2.21 Taotluse sisu, taotluse kohase projekti sisu ning lisade juures vaadatakse üle projekti planeeritud tulemusi ja väljundeid, võrreldes neid meetme eesmärkide ja nõuetega.

Määruse kohaselt on projekti tulemusnäitajaks salvestatava ja kasutatava taastuvenergia hulk megavatt-tundides aastas. Käesoleva investeeringu kontekstis projektide väljundina saavutatakse läbi taastuvenergia osatähtsuse suurenemise kaugkütte- ja elektrisüsteemides õhku paisatavate kasvuhoonegaaside koguse vähenemine (arvutusmudeli Excel vormis „TAT näitajad ja KHG arvutus“ avalikustatakse KIKi kodulehel).

2.22 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokumendid:

* planeeritava energiasalvestusseadme terviklahenduse kirjeldus, sealhulgas selle vastavus kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusaste ja vastavus taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs;
* kestvusnõude täitmise kirjeldus;
* projekti läbiviimise koha aadress ja tõendid, millest nähtub, et projekti tegevustega hõlmatud maatüki kasutusõigus kuulub taotlejale taotluse esitamise hetkest vähemalt viis aastat pärast projekti abikõlblikkuse perioodi lõppu;
* projekti eesmärgi ja tulemuse kirjeldus;
* projekti tulemusnäitaja sihttase vastavalt § 2 lõikes 4 sätestatule, projekti väljundnäitaja ning projekti tegevustega loodavate väljundite kirjeldus;
* kinnitus, et taotlus ei sisaldada teostamisel olevaid või teostatud töid.

**Projekti tegevused, eesmärgid ja tulemused vastavad „ei kahjusta oluliselt“ põhimõttele**

2.23. Projekti vastavus põhimõttele „ei kahjusta oluliselt“ loetakse täidetuks, kui taotleja on hinnanud projekti mõju keskkonnaeesmärkidele ja kirjeldanud vajaduse korral mõjude vältimise või leevendusmeetmete rakendamist ning selle tulemusena ei ole tekitatud olulist kahju ühelegi Euroopa Parlamendi ja nõukogu määruse (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43), artiklis 9 sätestatud keskkonnaeesmärgile artikli 17 tähenduses.

2.24 „Ei kahjusta oluliselt“ printsiip (ing.k. *do no significant harm*, DNSH) on uueks läbivaks põhimõtteks nii struktuurivahendite, kui ka taaste- ja vastupidavusrahastu kasutamisel ning kohaldub kõikidele tegevusvaldkondadele. „Ei kahjusta oluliselt“ põhimõttega arvestamisel on eesmärgiks vältida olulise kahju tekkimist keskkonnale tervikuna ja võimaldades seeläbi keskkonnaeesmärkide saavutamist.

2.25 Taotleja peab taotluses põhjendama, et taotletav projekt vastab põhimõttele „ei kahjusta oluliselt“ tuginedes KIK kehtestatud vastavale juhendile sh täites põhimõtte „ei kahjusta oluliselt“ vastavuse hindamise vormi keskkonnaeksperdi poolt. Juhul kui on asjakohane maandamismeetmete olemasolu tuleb asjakohane materjal taotlusele lisada.

2.26 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokument:

* hinnang „ei kahjusta oluliselt“ põhimõtte täitmise kohta projekti elluviimisel.

2.27 Nimetatud taotluse sisu ning lisad hinnatakse vajadusel koostöös asjakohase ala ekspertidega.

**Projekti keskkonnamõjud ja -riskid ning pakutud lahendused võimalike riskide minimeerimiseks on hinnatud adekvaatselt**

2.28 Projekti keskkonnamõjude ja riskide hindamist leotakse adekvaatselt hinnatuks, kui taotleja on hinnanud projekti mõju keskkonnale, projektiga kaasnevad võimalikud keskkonnariskid ja kirjeldanud vajaduse korral mõjude vältimise või leevendusmeetmete rakendamist ning selle tulemusena ei ole tekitatud olulist kahju ühelegi Euroopa Parlamendi ja nõukogu määruse (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.06.2020, lk 13–43), artiklis 9 sätestatud keskkonnaeesmärgile artikli 17 tähenduses.

2.29 Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokument:

• hinnang „ei kahjusta oluliselt“ põhimõtte täitmise kohta projekti elluviimisel.

2.30 Nimetatud taotluse sisu ning lisad hinnatakse vajadusel koostöös asjakohase ala ekspertidega.

**Projekti raames soetatava vara taotluses kirjeldatud viisil kasutamine viie aasta jooksul pärast projektile lõppmakse tegemist on realistlik**

2.31 Projekti raames soetatava vara taotluses kirjeldatud viisil kasutamine viie aasta jooksul pärast projektile lõppmakse tegemist loetakse realistlikuks, kui taotleja tõestab, et projekti tegevustega (k.a. tootmisüksuse asukoht) hõlmatud maatüki kasutusõigus kuulub taotlejale taotluse esitamise hetkest arvates vähemalt viis aastat ja loogiliselt põhjendab kestvusnõude täitmise võimalust.

* 1. Selleks, et hinnata projekti vastavust loetletud kriteeriumitele hinnatakse sisuliselt järgmine informatsioon ja lisatud dokument:
* kestvusnõude täitmise kirjeldus;
* projekti läbiviimise koha aadress ja tõendid, millest nähtub, et projekti tegevustega hõlmatud maatüki kasutusõigus kuulub taotlejale taotluse esitamise hetkest vähemalt viis aastat pärast projekti abikõlblikkuse perioodi lõppu;
* projekti ajakava ja toetuse kasutamise rahastamiskava, sealhulgas etappide maksumused, ning abikõlblikkuse periood;
* planeeritava energiasalvestusseadme terviklahenduse kirjeldus, sealhulgas selle vastavus kehtivatele planeeringutele ja projekteerimistingimustele, planeeritava energiasalvestusseadmega seotud taastuvaenergia tootmisseadme valmidusaste ja vastavus taotluses salvestamiseks planeeritud mahtude tootmiseks, planeeritava soojuse energiasalvestusseadme energiakadu megavatt-tundides, planeeritava energiasalvestusseadme suurusparameetrid, rajatava elektri energiasalvestusseadme täissalvestustsüklite arv rajatava energiasalvestusseadme eluea jooksul ning projektiga seotud tegevuste nõudluste ja riskide analüüs.

**3.Vastavuse hindamise läbinud taotluse punktilise hindamise hindamiskriteeriumid ja – metoodika**

Elektri energiasalvestusseadmete taotluste ning soojuse energiasalvestusseadmete taotluste hindamine toimub erinevate hindamiskriteeriumite alusel.

Hindamiskriteeriumite alusel antakse projektile punktid. Maksimaalsed punktid antakse projektile, mille puhul hinnatava hindamiskriteeriumi näitaja on võrreldes teiste projektidega parim. Ülejäänud projektide punkte vähendatakse proportsionaalselt vastavalt hinnatava vastavuskriteeriumi näitaja suurusele. Taotlusele hindamiskriteeriumide alusel omistatud punktide summa moodustub hindamiskriteeriumide hinnete summast. Projektile antud punktide alusel koostab hindamiskomisjon projektide pingerea.

Pingerea alusel enim punkte saanud taotlus rahuldatakse. Järgnevad taotlused rahuldatakse kuni taotlusvooru eelarve ammendumiseni.

Juhul, kui hindamise tulemusena saavad projektid võrdse punktisumma, rahuldatakse taotlus, mis sai rohkem punkte lõigetee tabelite punktis 1 sätestatud hindamiskriteeriumi eest. Võrdsete punktide korral heidetakse liisku.

**3.1 Soojuse energiasalvestusseade**

|  |  |  |  |  |
| --- | --- | --- | --- | --- |
| **Nr** | **Osakaal %** | **Hindamiskriteerium** | **Selgitus** | **Arvutuskäik** |
| 1 | 30 | **Kasvuhoonegaasi (KHG) heite vähenemine aastas**ehk projekti tulemusena välditav kasvuhoonegaaside hulk süsinikdioksiidi ekvivalendi tonnides megavatt-tunni kohta aastas. | Maksimumpunktid (30%) antakse suurima väärtusega tulemusele. Ülejäänud taotluste punktid vähenevad proportsionaalselt vastavalt nende taotluses kirjeldatud heite vähenemise osakaalule võrreldes suurima väärtusega. Arvutusmetoodika on Excel vormis „TAT näitajad ja KHG arvutus“). | $$30\% \*\frac{Taotluse KHG heite vähenemine\frac{t (CO\_{2e})}{MWh }aastas}{Parima taotluse KHG heite vähenemine \frac{t(CO\_{2e})}{MWh }aastas}$$ |
| 2 | 40 | **Taotluse kohase Projekti kuluefektiivsus** ehk hinnatakse investeeringu maksumust eurodes planeeritava energiasalvestusseadme energiasalvestusvõimsuse ühiku kohta megavattides. | Maksimumpunktid (40%) antakse väiksema projekti toetatavate kulude kogumaksumuse ja projekti tulemusena planeeritava energiasalvestusseadme mahtuvuse suhe ehk kuluefektiivsusega (EUR/MW) taotlusele. Järgnevate taotluste punktid vähenevad proportsionaalselt vastavalt vähima kuluefektiivsusega taotluse ja hinnatava taotluse suuruste suhtele. | $$40\% \*\frac{Parima taotluse kohase projekti kuluefektiivsus\frac{EUR}{MW}}{ Taotluse koahse projekti kuluefektiivsus \frac{EUR}{MW} }$$  |
| 3 | 20 | **Energiakao määr**ehk rajatava energiasalvestusseadme energiakadu megavatt-tundides ühe ruutmeetri energiasalvestusseadme välispindala kohta | Maksimumpunktid (20%) antakse projektile mille juures on väiksem energiasalvestusseadme energiakadu megavatt-tundides ühe ruutmeetri energiasalvestusseadme välispindala kohta Ülejäänud taotluste punktid vähenevad proportsionaalselt vastavalt nende taotluses kirjeldatud energiasalvestusseadme energiakaole . Näitaja arvutamise ühikuks on MWh/(m2\*h), kus MWh salvestatud soojusenergia kadu, m2 – on energiasalvestusseadme välispindala ja h- ajaühik (tund). | $$20\% \*\frac{Taotluse kohase projekti energiakaomäär\frac{MWh}{m^{2}\*h}}{Parima taotluse kohase projektienergiakao määr \frac{MWh}{m^{2}\*h} }$$ |
| 4 | 10 | **Omafinantseeringu osakaal** projekti toetatavatest kuludest. | Maksimumpunktid (10%) antakse taotlusele, mille omaosaluse osakaal toetatavatest kuludest on suurim. Järgnevate taotluste punktid vähenevad proportsionaalselt vastavalt suurima omaosaluse osakaaluga taotluse ja hinnatava taotluse suuruste suhtele. Arvutuses kasutatakse suhet: (∑omaosalused toetatavatest kuludest)/(∑toetatavad kulud). | $$10\% \*\frac{Taotluse omafinantseeringu osakaal toetatavatest kuludest \%}{\begin{array}{c}Kõrgeima omafinantseeringuga taotluse omafinantseeringu\\ osakaal taotluse toetatavatest kulduest \% \end{array}}$$ |

**Elektrienergia salvestus**

|  |  |  |  |  |
| --- | --- | --- | --- | --- |
| **Nr** | **Osakaal %** | **Hindamiskriteerium** | **Selgitus** | **Arvutuskäik** |
| **1** | **25** | Kasvuhoonegaasi (KHG) heite vähenemine aastasehk projekti tulemusena välditav kasvuhoonegaaside hulk süsinikdioksiidi ekvivalendi tonnides megavatt-tunni kohta aastas. | Maksimumpunktid (25%) antakse suurima väärtusega tulemusele. Ülejäänud taotluste punktid vähenevad proportsionaalselt vastavalt nende taotluses kirjeldatud heite vähenemise osakaalule võrreldes suurima väärtusega. Arvutusmetoodika Excel vormis „TAT näitajad ja KHG arvutus“). | $$25\% \*\frac{Taotluse KHG heite vähenemine\frac{t (CO\_{2e})}{MWh }aastas}{Parima taotluse KHG heite vähenemine \frac{t (CO\_{2e})}{MWh }aastas}$$ |
| **2** | **35** | Taotluse kohase projekti kuluefektiivsus ehk hinnatakse investeeringu maksumust eurodes planeeritava energiasalvestusseadme energiasalvestusvõimsuse ühiku kohta megavattides. | Maksimumpunktid (35%) antakse väiksema projekti toetatavate kulude kogumaksumuse ja projekti tulemusena planeeritava energiasalvestusseadme mahtuvuse suhe ehk kuluefektiivsusega (EUR/MW) taotlusele. Järgnevate taotluste punktid vähenevad proportsionaalselt vastavalt vähima kuluefektiivsusega taotluse ja hinnatava taotluse suuruste suhtele. | $$35\% \*\frac{Parima taotluse kohase projekti kuluefektiivsus\frac{EUR}{MW}}{Taotluse kohase projekti kuluefektiivsus \frac{EUR}{MW} }$$ |
| **3** | **15** | Energiakao määrehk energiasalvestusaeg päevades, mille jooksul energiakadu maksimaalmahtuvusele laetud rajatavas energiasalvestusseadmes on alla 1 protsendi. | Maksimumpunktid (15%) antakse projekti taotlusele mille salvestusseadmel on tootja poolt antud tõendatud informatsiooni alusel pikim salvestusaeg, mille jooksul energiakadu on alla 1% (päevades). Ülejäänud taotluste punktid vähenevad proportsionaalselt vastavalt nende taotluses kirjeldatud salvestusaegadele, mille jooksul energiakadu on alla 1% (päevades). | $$15\% \*\frac{\begin{array}{c}Taotleuse salvestusaeg, \\mille jooksul energiakadu on alla 1\% (päeva) \end{array}}{\begin{array}{c}Parima taotluse salvestusaeg, \\mille jooksul energiakadu on alla 1\% (päeva)\end{array}}$$ |
| **4** | **15** | **Täissalvestustsüklite arv**ehk rajatava energiasalvestusseadme täissalvestustsüklite arv rajatava salvestusseadme eluea jooksul. | Maksimumpunktid (15%) antakse projektile mille juures on tootja poolt antud tõendatud informatsiooni alusel suurem täissalvestustsüklite (salvestamine maksimaalse mahtuvuseni ja tühjendamine maksimaalse tühjenemiseni) arv rajatava salvestusseadme eluea jooksul. Ülejäänud taotluste punktid vähenevad proportsionaalselt vastavalt nende taotluses kirjeldatud täissalvestustsüklite arvule rajatava salvestusseadme eluea jooksul. | $$15\% \*\frac{\begin{array}{c}Taotleuse energiasalvestusseadme täissalvestustsüklite \\arv rajatava salvestusseadme eluea jooksul\end{array}}{\begin{array}{c}Parima taotluse energiasalvestusseadme \\täissalvestustsüklite arv rajatava salvestusseadme eluea jooksul \end{array}}$$ |
| **5** | **10** | Omafinantseeringu osakaal projekti toetatavatest kuludest. | Maksimumpunktid (10%) antakse taotlusele, mille omaosaluse osakaal toetatavatest kuludest on suurim. Järgnevate taotluste punktid vähenevad proportsionaalselt vastavalt suurima omaosaluse osakaaluga taotluse ja hinnatava taotluse suuruste suhtele. Arvutuses kasutatakse suhet: (∑omaosalused toetatavatest kuludest)/(∑toetatavad kulud). | $$10\% \*\frac{Taotluse omafinantseeringu osakaal toetatavatest kuludest \%}{\begin{array}{c}Kõrgeima omafinantseeringuga taotluse omafinantseeringu \\osakaal taotluse toetatavatesrt kulduest \% \end{array}}$$ |